ଲାଞ୍ଚଃ ଭିଜିଲାନ୍ସ ଦ୍ୱାରା ଭିଏଲ୍ଡବ୍ଲ୍ୟୁ, ଜିଆର୍ଏସ୍ ଗିରଫ\nକଟକ ଅଫିସ/ କଣାସ, ୨୭।୩ (ଡି.ଏନ୍.ଏ.) - ଲାଞ୍ଚ ନେବାବେଳେ ମଙ୍ଗଳବାର ଭିଜିଲାନ୍ସ ଦ୍ୱାରା ଧରାପଡ଼ିଛନ୍ତି ଯାଜପୁର ଜିଲା ବିଞ୍ଝାରପୁର ବ୍ଲକ ଅଳକୁଣ୍ଡ ପଞ୍ଚାୟତର ଭିଏଲ୍ଡବ୍ଲ୍ୟୁ (ପଞ୍ଚାୟତ ନିର୍ବାହୀ ଅଧିକାରୀ) ସୁବାସ ଚନ୍ଦ୍ର ସାମଲ ଓ ପୁରୀ ଜିଲା କଣାସ ବ୍ଲକ୍ ଚୁପୁରିଙ୍ଗ ପଞ୍ଚାୟତର ଜିଆର୍ଏସ୍ ସତ୍ୟପ୍ରିୟ ସାହୁ। ଏ ନେଇ କଟକ ଓ ଭୁବନେଶ୍ୱର ଭିଜିଲାନ୍ସ ଥାନାରେ ପୃଥକ ମାମଲା ରୁଜୁ କରାଯାଇ ଉଭୟଙ୍କୁ ଗିରଫ କରାଯାଇଛି।\nଲାଞ୍ଚଃ ଭିଜିଲାନ୍ସ ଦ୍ୱାରା ଭିଏଲ୍ଡବ୍ଲ୍ୟୁ, ଜିଆର୍ଏସ୍ ଗିରଫ\t March 28th, 03:15 AM March 28th, 03:15 AM\nକଟକ ଅଫିସ/ କଣାସ, ୨୭।୩ (ଡି.ଏନ୍.ଏ.) - ଲାଞ୍ଚ ନେବାବେଳେ ମଙ୍ଗଳବାର ଭିଜିଲାନ୍ସ ଦ୍ୱାରା ଧରାପଡ଼ିଛନ୍ତି ଯାଜପୁର ଜିଲା ବିଞ୍ଝାରପୁର ବ୍ଲକ ଅଳକୁଣ୍ଡ ପଞ୍ଚାୟତର ଭିଏଲ୍ଡବ୍ଲ୍ୟୁ (ପଞ୍ଚାୟତ ନିର୍ବାହୀ ଅଧିକାରୀ) ସୁବାସ ଚନ୍ଦ୍ର ସାମଲ ଓ ପୁରୀ ଜିଲା କଣାସ ବ୍ଲକ୍ ଚୁପୁରିଙ୍ଗ ପଞ୍ଚାୟତର ଜିଆର୍ଏସ୍ ସତ୍ୟପ୍ରିୟ ସାହୁ। ଏ ନେଇ କଟକ ଓ ଭୁବନେଶ୍ୱର ଭିଜିଲାନ୍ସ ଥାନାରେ ପୃଥକ ମାମଲା ରୁଜୁ କରାଯାଇ ଉଭୟଙ୍କୁ ଗିରଫ କରାଯାଇଛି। ଭୁବନେଶ୍ୱର ଭିଜିଲାନ୍ସର ସୂଚନାନୁସାରେ, କଣାସ ଚୁପୁରିଙ୍ଗ ପଞ୍ଚାୟତର ଜିଆର୍ଏସ୍ ସତ୍ୟପ୍ରିୟ ଚୁପୁରିଙ୍ଗ ଗ୍ରାମର ବନମାଳି ବେହେରାଙ୍କଠାରୁ ୨ହଜାର ଟଙ୍କା ଲାଞ୍ଚ ନେଉଥିବାବେଳେ ଧରାପଡିଥିଲେ। ଚୁପୁରିଙ୍ଗ ଗ୍ରାମରେ ଏକ ଅଙ୍ଗନୱାଡି କେନ୍ଦ୍ରର ନୂତନ ଗୃହ ନିର୍ମାଣ ହୋଇଛି। ବନମାଳିଙ୍କ ସମେତ ଗ୍ରାମର ୪ ଜଣଙ୍କ ନାମରେ ଗୃହ ନିର୍ମାଣ କାର୍ଯ୍ୟାଦେଶ ଥିଲା। ମୋଟ ୭ଲକ୍ଷ ଟଙ୍କା ବ୍ୟୟ ଅଟକଳ ଥିବାବେଳେ ଏଥିରେ ୨ଲକ୍ଷ ଟଙ୍କା ଏମ୍ଜିଏନ୍ଆର୍ଇଜିଏସ୍ରେ କାମ କରାଇବା ପାଇଁ ନିର୍ଦ୍ଦେଶ ଥିଲା। ଜବକାର୍ଡଧାରୀଙ୍କ ଆକାଉଣ୍ଟକୁ ବିଲ୍ ପଠାଇବା ପାଇଁ ଜିଆର୍ଏସ୍ ସତ୍ୟପ୍ରିୟ ୩ହଜାର ଟଙ୍କା ଲାଞ୍ଚ ମାଗିଥିଲେ। ପରେ ୨ହଜାର ଟଙ୍କାରେ କଥା ଛିଣ୍ଡିଥିଲା।ଏ ସମ୍ପର୍କରେ ବନମାଳି ଭୁବନେଶ୍ୱର ଭିଜିଲାନ୍ସ ଡିଭିଜନରେ ଅଭିଯୋଗ କରିଥିଲେ। ମଙ୍ଗଳବାର ସକାଳ ୯ଟା ୪୫ରେ ଜିଆର୍ଏସ୍ ସତ୍ୟପ୍ରିୟ ନିଜ ଆବାସିକ ଘରେ ଏହି ଲାଞ୍ଚ ଗ୍ରହଣ କରୁଥିବାବେଳେ ଭିଜିଲାନ୍ସ ଅଧିକାରୀମାନେ ତାଙ୍କୁ କାବୁ କରିଥିଲେ। ଏହା ପରେ ତାଙ୍କ ଘରକୁ ଭିଜିଲାନ୍ସ ଯାଞ୍ଚ କରିଥିଲା। ଏ ସମ୍ପର୍କରେ ଭୁବନେଶ୍ୱର ଭିଜିଲାନ୍ସ ଥାନାରେ ୧୦/୧୮ରେ ଏକ ମାମଲା ରୁଜୁ କରାଯାଇ ଜିଆର୍ଏସ୍ ସତ୍ୟପ୍ରିୟଙ୍କୁ ଗିରଫ କରାଯାଇଥିଲା। ସେହିପରି ଯାଜପୁର ଜିଲା ଅଳକୁଣ୍ଡ ପଞ୍ଚାୟତର ଭିଏଲ୍ଡବ୍ଲ୍ୟୁ ସୁବାସ ଉକ୍ତ ଗ୍ରାମର ସୁମିତ୍ରା ବାଈ ନାମ୍ନୀ ମହିଳାଙ୍କଠାରୁ ୫ହଜାର ଟଙ୍କା ଲାଞ୍ଚ ନେଉଥିବାବେଳେ ଧରାପଡିଛନ୍ତି। ସୁମିତ୍ରା ହେଉଛନ୍ତି ପ୍ରଧାନମନ୍ତ୍ରୀ ଆବାସ ଯୋଜନାର ଜଣେ ହିତାଧିକାରୀ। ଗୃହ ନିର୍ମାଣ ବାବଦ ପ୍ରଥମ କିସ୍ତି ଟଙ୍କା ପ୍ରଦାନ ନିମନ୍ତେ ସୁବାସ ଏହି ଟଙ୍କା ଦାବି କରିଥିଲେ। ମଙ୍ଗଳବାର ସକାଳ ୯ଟା ୫୫ରେ ସେ ସୁମିତ୍ରାଙ୍କଠାରୁ ଯାଜପୁର ଅଳକୁଣ୍ଡ ବଜାର ନିକଟରେ ଲାଞ୍ଚଟଙ୍କା ଗ୍ରହଣ କରୁଥିବାବେଳେ ଭିଜିଲାନ୍ସ କର୍ମଚାରୀମାନେ ତାଙ୍କୁ କାବୁ କରିଥିଲେ। ଏ ସମ୍ପର୍କରେ କଟକ ଭିଜିଲାନ୍ସ ଥାନାରେ ୧୧/୧୮ରେ ଏକ ମାମଲା ରୁଜୁ କରାଯାଇ ତାଙ୍କୁ ଗିରଫ କରାଯାଇଛି। ପରେ ଯାଜପୁର ମଙ୍ଗଳପୁର ଥାନା ଅଧୀନ ଦାମୋଦରପୁର ଗ୍ରାମରେ ଥିବା ସୁବାସଙ୍କ ଘରେ ଭିଜିଲାନ୍ସ ଯାଞ୍ଚ କରାଯାଇଥିଲା।
